Diari Oficial de la Generalitat Valenciana


Sumari del DOGV 1045, del 17-04-1989 (1989/813619)

ORDRE de 22 de març de 1989, de la Conselleria d'Economia i Hisenda, per la qual es regula l'alienació de vehicles propietat de la Generalitat Valenciana.
----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/03/22/(1)/dof/vci/html**

### Dades del document

Número de DOGV
:   1045

Data del DOGV
:   17-04-1989

Secció del DOGV
:   DISPOSICIONS GENERALS

Número del document
:   1989/813619


Data del document
:   22-03-1989

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Anàlisi jurídica

Ordre de 22 de març de 1989, de la Conselleria d'Economia i Hisenda, per la qual es regula l'alienació de vehicles propietat de la Generalitat Valenciana.  
La Llei 3/1986 de 24 d'octubre de Patrimoni de la Generalitat Valenciana, estableix en l'article 56, paràgraf 3, que en qualsevol cas, l'alienació de vehicles de les Conselleries correspondrà a la Conselleria d'Economia i Hisenda.  
La regulació d'aquest procediment d'alienació ha d'establir-se sobre la base que, sense prescindir de les mesures necessàries per a garantir la màxima publicitat i concurrència dels interessats en l'adquisició dels béns objecte d'alienació, existesquen els mecanismes idonis que permeten la màxima celeritat i eficàcia en la culminació del procés d'alienació.  
Per això,  
Article primer  
L'alienació del material mòbil, no apte per al servei, accessoris i recanvis donats de baixa, del Consell, s'efectuarà mitjançant subhasta, llevat que el valor de taxació de cada vehicle, quan s'aliene separadament o de cadascun dels lots quan s'opte per aquesta forma d'alienació a què fa referència l'article quart d'aquest Decret, fos igual o inferior a 500.000 pessetes, cas en què podrà alienar-se directament cada vehicle o lot. Excepcionalment, a criteri del Director General del Tresor i Patrimoni, i amb la prèvia Resolució motivada d'aquest, els vehicles automòbils donats de baixa, podran ser permutats o lliurats a compte del preu d'adquisició d'altres nous, amb la prèvia taxació pericial a què fa referència l'article tercer d'aquest Decret.  
ORDENE:  
Article segon  
Per a procedir a l'alienació, el material mòbil haurà d'haver estat donat de baixa del servei, per la Direcció General del Tresor i Patrimoni, prèvia sol·licitud de la Conselleria o Organisme que l?utilitza o el tingués adscrit.  
La sol·licitud de baixa dels vehicles automòbils, haurà de dur adjunta les plaques de matrícula i la documentació dels vehicles en qüestió.  
Article tercer  
Declarada la baixa, un perit taxador de la Conselleria d'Economia i Hisenda farà la taxació percial dels vehicles, accessoris i recanvis.  
Article quart  
Amb els vehicles, accessoris o recanvis, objecte de l'alienació, podran formar-se lots o alienar-se individualment, segons que propose qui realitze la taxació, atenent les circumstàncies d'aquests.  
Article cinqúe  
El Director General del Tresor i Patrimoni, amb la prèvia aprovació dels lots, si escau, acordarà la subhasta, que serà anunciada en el Diari Oficial de la Generalitat Valenciana, amb una antelació mínima de vint dies a aquell en què haja de realitzar-se la subhasta. L'anunci, necessàriament haurà de contenir els aspectes següents:  
1. Lloc, horari i termini de presentació d'ofertes.  
2. Relació de vehicles o lots, objecte de subhasta i quantitat que ha de servir de tipus per a la subhasta.  
3. Localitat on es troben dipositats els vehicles.  
4. Model de proposició.  
Article sisé  
Podran prendre part en la subhasta totes aquelles persones que tinguen capacitat per a contractar, d'acord amb les normes contingudes en el Codi Civil sobre capacitat general per a tota classe de contractes i, en particular, per al contracte de compra-venda.  
No podran prendre part en la subhasta els incursos en procediment de constrenyiment administratiu, els declarats en suspensió de pagaments, mentre ho estiguessen i els fallits i concursats no rehabilitats.  
Article seté  
El material que vaja a ser subhastat podrà ser inspeccionat per totes aquelles persones que ho consideren convenient dins d'un període mínim de cinc dies anteriors a la data en què finalitze la presentació de proposicions, en aquells dipòsits on es troben.  
Amb aquesta finalitat, els Directors, Caps o Encarregats dels locals on estiguen dipositats els béns, hauran d'adoptar les mesures tendents a possibilitar l'accés dels interessats a inspeccionar els béns.  
Article vuité  
La presentació de proposicions es realitzarà en el lloc, hores i termini assenyalats en l'anunci. A més, s'adjuntarà a la proposició un segon sobre que continga la documentació acreditativa de la personalitat del licitador i el document justificatiu de haver constituït, davant qualsevol dels Serveis Territorials de la Conselleria d'Economia i Hisenda, a disposició del Director General del Tresor i Patrimoni de la Conselleria esmentada, la fiança provisional equivalent al 20% de la quantitat que serveix de tipus per a la venda.  
Article nové  
La subhasta es realitzarà, en dies laborables, en el local i hores assenyalades en l'anunci, davant la Mesa presidida pel Director General del Tresor i Patrimoni, o persona en qui delegue, l'Assessor Jurídic, l?Interventor Delegat de la Conselleria d'Economia i Hisenda, el Perit taxador i un funcionari del Servei de Patrimoni de la Direcció General del Tresor i Patrimoni, que actuarà com a Secretari.  
Prèviament a l'acte de la subhasta la Mesa obrirà el sobre que continga la documentació, l?examinarà i establirà la relació d'admesos i exclosos.  
Article deu  
A l?hora assenyalada per a l'acte de la subhasta pública, el president de la Mesa la declararà oberta. L'acte s'iniciarà amb la lectura de la relació dels admesos i exclosos i a continuació es passarà a l?obertura de les proposicions econòmiques. De les ofertes presentades i de les possibles incidències, s'estendrà Acta que serà firmada pels components de la Mesa.  
Acabada la subhasta els qui han fet oferta i no hagen resultat adjudicataris podran sol·licitar la tramitació de la devolució de la seua fiança.  
Article onze  
El Director General del Tresor i Patrimoni adjudicarà de forma definitiva el vehicle o lot al licitador que haja realitzat l?oferta més elevada.  
Article dotze  
L'adjudicació definitiva serà notificada a l'interessat, el qual, en el termini màxim de quinze dies, haurà d'ingressar en la Conselleria d'Economia i Hisenda l'import a què ascendeix l'adjudicació i l'abonament de les altres despeses derivades de la subhasta, advertint-li que si no ho fa perdrà el seu dret, amb pèrdua de la fiança, sense perjudici del rescabalament a l'Administració per les possibles pèrdues que li pogués produir l'efectivitat d'aquesta adjudicació.  
Article tretze  
Si la subhasta convocada es declaràs deserta, totalment o parcialment, la Direcció General del Tresor i Patrimoni podrà alienar directament, pel valor de taxació, els respectius vehicles o lots, o intentar-ne la ulterior subhasta.  
La segona subhasta, si s'escau, es realitzarà prèvia la nova taxació dels béns o lots no adjudicats en l'anterior.  
En el cas de declarar-se deserta la segona subhasta podrà acordar-se l'alienació directa dels béns o lots.  
Per a l'alienació directa, serà suficient la presentació de la documentació exigida per a la subhasta i la proposició econòmica per un valor, que no podrà ser inferior al de la taxació.  
Article catorze  
Les adjudicacions procedents de les subhastes o de l'alienació directa, si s'escau, serà a risc i ventura de l'adjudicatari, i seran per compte d'ell les despeses de rematada, anuncis, transferències, impostos i altres que s'originen. Les despeses de publicació seran prorratejades proporcionalment al valor de l'adjudicació dels vehicles o lots que s'adjudiquen o de la seua taxació, si passa altrament.  
Article quinze  
Per a poder retirar els vehicles del dipòsit en què es troben, l'adjudicatari haurà d'aportar:  
1. Còpia de la Resolució d'Adjudicació  
2. Carta de pagament o certificat de l'ingrés de l'import de l'adjudicació, incloses les despeses d'anunci, efectuat en la Conselleria d'Economia i Hisenda.  
València, 22 de març de 1989.   
El Conseller d'Economia i Hisenda:   
Antoni Birlanga Casanova.


Còpia Permalink ELI